НАРЕДБА № 3 ОТ 23 ФЕВРУАРИ 2011 Г. ЗА УСЛОВИЯТА И РЕДА ЗА ПРИЛАГАНЕ НА МЯРКА 213 "ПЛАЩАНИЯ ПО НАТУРА 2000 И ПЛАЩАНИЯ, СВЪРЗАНИ С ДИРЕКТИВА 2000/60/EО - ЗА ЗЕМЕДЕЛСКИ ЗЕМИ" ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ ЗА ПЕРИОДА 2007 - 2013 Г.
В сила от 01.03.2011 г.
Издадена от Министерството на земеделието и храните
Обн. ДВ. бр.18 от 1 Март 2011г.
Глава първа.
ОБЩИ ПОЛОЖЕНИЯ
Чл. 1. (1) С тази наредба се уреждат условията и редът за прилагане на мярка 213 "Плащания по Натура 2000 и плащания, свързани с Директива 2000/60/EО - за земеделски земи" (мярка 213) от Програмата за развитие на селските райони за периода 2007 - 2013 г., финансирана от Европейския земеделски фонд за развитие на селските райони.
(2) Подпомагат се земеделски стопани, които стопанисват земеделски земи в защитени зони по чл. 3, ал. 1, т. 1 от Закона за биологичното разнообразие (ЗБР) с издадени съгласно чл. 12, ал. 6 ЗБР заповеди за обявяването им, обнародвани в "Държавен вестник" не по-късно от 1 януари на годината на кандидатстване за подпомагане.
(3) Министерството на земеделието и храните предоставя на Държавен фонд "Земеделие" - Разплащателна агенция (ДФЗ - РА), в срок до 1 февруари всяка година географски цифрови данни за физическите блокове, чиито площи са допустими за кандидатстване по мярка 213 от ПРСР 2007 - 2013 г.
(4) Допустими за подпомагане по ал. 2 са земеделски парцели, които попадат изцяло във физически блок, пресичащ се със защитена зона от Натура 2000.
(5) Земеделските стопани се подпомагат по мярка 213 "Плащания по Натура 2000 и плащания, свързани с Директива 2000/60/EО - за земеделски земи" за постигане на следната цел: осигуряване на опазването, поддържането и/или възстановяването на благоприятното състояние на природни местообитания и местообитания на видовете, предмет на опазване в защитените зони.

Глава втора.
УСЛОВИЯ ЗА ПРЕДОСТАВЯНЕ НА ФИНАНСОВАТА ПОМОЩ И ИЗИСКВАНИЯ КЪМ КАНДИДАТИТЕ ЗА ПОДПОМАГАНЕ
Чл. 2. (1) За подпомагане по мярка 213 могат да кандидатстват физически лица, еднолични търговци и юридически лица, които са земеделски стопани по смисъла на § 1, т. 23 от допълнителната разпоредба на Закона за подпомагане на земеделските производители (ЗПЗП).
(2) Лицата по ал. 1 стопанисват земеделска земя, включително ливади и пасища от горския фонд, с минимален размер на ползваната площ за подпомагане по мярката - 0,3 ха, при минимален размер на всеки парцел 0,1 ха.
(3) Лицата по ал. 1 при поискване предоставят на ДФЗ - РА необходимите документи, удостоверяващи правото на ползване на заявените площи, съгласно чл. 2а на Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; загл. изм., бр. 14 от 2010 г. - в сила от 19.02.2010 г.).
(4) Земеделските парцели, които се подпомагат по тази наредба, се идентифицират в Интегрираната система за администриране и контрол (ИСАК) по реда на Наредба № 5 от 2009 г. за условията и реда за подаване на заявления по схеми и мерки за директни плащания.

Чл. 3. (1) Всеки кандидат за подпомагане е длъжен да:
1. спазва забраните и ограниченията, разписани в заповедта за обявяване на съответната защитена зона от Натура 2000 за заявените за подпомагане по мярка 213 парцели;
2. спазва режимите, разписани в плана за управление на защитената зона от Натура 2000 след утвърждаването му по реда на наредбата по чл. 28, ал. 1 ЗБР;
3. спазва условията за поддържане на земята в добро земеделско и екологично състояние, одобрени съгласно чл. 42 от Закона за подпомагане на земеделските производители.
(2) При противоречие между изискванията на т. 3 и т. 1 и 2 от предходната алинея, земеделският стопанин е длъжен да спазва изискванията по т. 1 и 2.

Чл. 4. Лицата по чл. 2 не могат да заявяват едновременно за подпомагане една и съща площ по мярка 213 "Плащания по Натура 2000 и плащания, свързани с Директива 2000/60/EО - за земеделски земи" и мярка 214 "Агроекологични плащания" от ПРСР 2007 - 2013 г.

Глава трета.
ФИНАНСОВИ УСЛОВИЯ ЗА ПОДПОМАГАНЕ И ЗАБРАНИ ЗА ЗЕМЕДЕЛСКА ДЕЙНОСТ, ПОДЛЕЖАЩИ НА КОМПЕНСИРАНЕ
Чл. 5. (1) Финансовата помощ се предоставя в рамките на финансовите средства, предвидени за съответната финансова година по мярка 213.
(2) Финансовата помощ се предоставя под формата на ежегодни компенсаторни плащания за хектар допустима за подпомагане площ, като 82 на сто от помощта се осигурява от Европейския съюз и 18 на сто - от бюджета на Република България.

Чл. 6. (1) Размерът на финансовата помощ на един кандидат за подпомагане за всяка една забрана за земеделска дейност, включена в издадената от министъра на околната среда и водите заповед за обявяване на съответната защитена зона, е, както следва:
1. забрани за:
а) разораването и залесяването на ливади, пасища и мери, както и превръщането им в обработваеми земи и трайни насаждения - до 30 евро/ха;
б) промяна на предназначението и/или начина на трайно ползване на ливади, пасища, поляни, мери, мочурища, водоеми, водни течения, крайбрежни клифове (скали) в селскостопанския и горския фонд, с изключение на случаите, при които промяната е свързана със: изпълнението на дейностите по предоставените с РМС концесии за добив на суров нефт от находище "Тюленово" и концесия за добив на природен газ от находище "Българево", изграждането на пречиствателни станции за питейни и отпадъчни води, на съоръжения за укрепване на свлачища; пътища и други елементи (обекти) на техническата инфраструктура; реализиране на планове, програми, проекти и инвестиционни предложения, за които към датата на обнародване на заповедта в "ДВ" има завършена процедура по глава шеста от Закона за опазване на околната среда (ЗООС) и/или чл. 31 ЗБР - до 30 евро/ха;
в) промяна предназначението на и/или начина на трайно ползване на ливади, пасища, поляни, мери, мочурища, водоеми, водни течения, пясъчни дюни в селскостопанския и горския фонд, с изключение на случите, при които промяната е свързана със: изпълнението на дейностите по предоставената с РМС концесия за добив на природен газ от находище "Дуранкулак" и т.н. - до 30 евро/ха;
г) промяна предназначението на и/или начина на трайно ползване на ливади, пасища, поляни, мери, мочурища, водоеми, водни течения, пясъчни дюни в селскостопанския и горския фонд, с изключение на случите, при които промяната е свързана със: изграждането на пречиствателни станции за питейни и отпадъчни води, на съоръжения за третиране на отпадъците, на съоръжения за укрепване на свлачища; пътища и други елементи (обекти) на техническата инфраструктура; реализация на други ППП и ИП, за които към датата на одобряване на заповедта в "ДВ" има завършена процедура по реда на глава шеста от ЗООС и/ или по чл. 31 ЗБР - до 30 евро/ха;
д) разораването на пасищата и превръщането им в обработваеми земи - до 30 евро/ха;
2. забрана за премахването на характеристики на ландшафта (синори, единични и групи дървета) в земеделските земи - до 20 евро/ха;
3. забрана за косенето на ливадите:
а) до 1 юли - до 70 евро/ха;
б) от периферията към центъра, с бързодвижеща се техника и преди 15 юли - до 70 евро/ха;
4. забрана за използването на неселективни средства за борба с вредителите в селското стопанство - до 65 евро/ха;
5. забрана за използването на пестициди и минерални торове в пасища и ливади - до 28,5 евро/ха.
(2) Забраните по чл. 6, ал. 1 се групират в следните три групи:
1. забрани, важащи за постоянни пасища - А (забрани в чл. 6, ал. 1, т. 1, 2, 3 и 5);
2. забрани, важащи за обработваеми земи - B (забрани в чл. 6, ал. 1, т. 2 и 4);
3. забрани, важащи за трайни насаждения - C (забрана в чл. 6, ал. 1, т. 4).
(3) В случаите, в които в една защитена зона са въведени две или повече от забраните по чл. 6, ал. 1, т. 1, се начислява компенсаторно плащане само за една от тях.
(4) В общото заявление за подпомагане на площ лицата по чл. 2 декларират, че ще спазват наложените забрани, разписани в съответната заповед за обявяване на защитената зона от Натура 2000, в която попадат ползваните от тях земеделски парцели.
(5) Размерът и комбинирането на компенсаторните плащания за забраните, разписани в заповедите за обявяване на защитените зони от Натура 2000, са посочени в приложение № 1.
(6) Забраните важат за целия заявен за подпомагане земеделски парцел, а не само за частта от него, попадаща в съответната защитена зона.

Глава четвърта.
НАЧИН НА КАНДИДАТСТВАНЕ
Чл. 7. Заявления за подпомагане се подават съгласно изискванията на Наредба № 5 от 2009 г. за условията и реда за подаване на заявления по схеми и мерки за директни плащания.

Глава пета.
ПРАВИЛА ЗА ИЗПЛАЩАНЕ НА ФИНАНСОВАТА ПОМОЩ
Чл. 8. (1) При подаване на заявлението се извършват административни проверки относно:
а) минимален размер на стопанството и минимален размер на парцела;
б) географското положение на парцела спрямо границите на физическите блокове по чл. 1, ал. 3.
(2) Когато при подаване на заявлението за подпомагане земеделски парцел попада в два или повече физически блока, кандидатът заявява за подпомагане по мярка 213 само частта от парцела, попадаща във физическия блок, пресичащ се от защитена зона от Натура 2000.

Чл. 9. След подаване на заявлението ДФЗ - РА:
1. извършва административни проверки на документите и заявените от кандидата за подпомагане данни;
2. извършва проверки на място на част от земеделските стопани, подали заявления за подпомагане по мярка 213;
3. одобрява или отказва частично или изцяло изплащането на финансовата помощ.

Чл. 10. (1) ДФЗ - РА изплаща финансовата помощ в периода между 1 декември на годината на подаване на заявлението за подпомагане и 30 юни на следващата календарна година.
(2) ДФЗ - РА изпраща информация за извършените плащания по мярка 213 "Плащания по Натура 2000 и плащания, свързани с Директива 2000/60/EО - за земеделски земи" ведно с уведомителното писмо за цялото заявление по Наредба № 5 от 2009 г. за условията и реда за подаване на заявления по схеми и мерки за директни плащания.

Глава шеста.
УСЛОВИЯ ЗА НАМАЛЯВАНЕ И ОТКАЗВАНЕ НА ИЗПЛАЩАНЕТО НА ФИНАНСОВА ПОМОЩ
Чл. 11. ДФЗ - РА отказва изцяло изплащането на финансова помощ за декларирания парцел, попадащ в съответната/ите защитена/и зона/и, когато:
1. се установи, че кандидатът за подпомагане не е спазил някоя от забраните за земеделски дейности по чл. 6 върху декларирания за подпомагане по мярка 213 парцел; в тези случаи площта на парцела се счита за наддекларирана;
2. до 30 ноември на текущата година в ДФЗ - РА официално е постъпила информация от регионалните структури на Министерството на околната среда и водите, че е установено неспазване на забрани в защитени зони по чл. 3, ал. 1, т. 1 ЗБР върху декларираните по мярката площи; в тези случаи ДФЗ - РА не налага допълнителни санкции, ако е констатирано неспазване на забрани, различни от забраните за земеделска дейност.

Чл. 12. ДФЗ - РА отказва изплащането изцяло или на част от финансовата помощ, когато се установи, че:
1. кандидатът за подпомагане е заявил по-големи площи в сравнение с реално ползваните от него;
2. кандидатът за подпомагане не е спазил срока за подаване на заявлението за кандидатстване по Наредба № 5 от 2009 г. за условията и реда за подаване на заявления по схеми и мерки за директни плащания;
3. кандидатът за подпомагане не спазва условията за поддържане на земята в добро земеделско и екологично състояние (УПЗДЗЕС) за съответните площи;
4. за една и съща площ са подадени две или повече заявления и спорът между засегнатите кандидати за подпомагане не е разрешен;
5. кандидатът за подпомагане не отговаря на условията за предоставяне на финансова помощ съгласно чл. 2 от тази наредба;
6. кандидатът за подпомагане или негов представител възпрепятства извършването на проверка на място.

Чл. 13. При прилагането на тази наредба се спазват правилата на Регламент (ЕС) № 65/2011 на Комисията от 27.01.2011 г. за определяне на подробни правила за прилагане на Регламент (ЕО) № 1698/2005 на Съвета по отношение на прилагането на процедури за контрол, както и кръстосано спазване по отношение на мерките за подпомагане на развитието на селските райони.

Чл. 14. (1) Разпоредбите на чл. 11 и на чл. 12, т. 2 не се прилагат в случаите на форсмажорни или изключителни обстоятелства.
(2) Разпоредбата на чл. 12, т. 3 не се прилага в случаите, когато условията за поддържане на земята в добро земеделско и екологично състояние (УПЗДЗЕС) са в противоречие със забраните, разписани в заповедта за обявяване или плана за управление на съответната защитена зона.

Допълнителни разпоредби

§ 1. По смисъла на тази наредба:
1. "Компенсаторно плащане" е плащането, определено за подпомагане на земеделските стопани поради направени от тях разходи или претърпени загуби при изпълнението на ограниченията/забраните, разписани в заповед за обявяване на защитена зона от Националната екологична мрежа (Европейската екологична мрежа Натура 2000), в които те стопанисват земи.
2. "Допустими за участие земеделски парцели" са земеделски площи, които отговарят на изискванията на чл. 1, ал. 2 и 4 и се контролират за спазване на Условията за поддържане на земята в добро земеделско и екологично състояние и изпълнение на забраните, разписани в заповед за обявяване на защитена зона за съответния тип земеползване.
3. "Допустима за подпомагане площ" представлява площта на заявения земеделски парцел, за която е установено, че са спазени всички изисквания за подпомагане по отношение на размера на ползваната площ, съгласно разпоредбите на Наредба № 5 от 2010 г. за условията за допустимост за подпомагане на земеделските парцели по схеми за плащане на площ и за общите и регионални критерии за постоянни пасища (ДВ, бр. 22 от 2010 г.).
4. "Форсмажорни или изключителни обстоятелства" са:
а) смърт на подпомаганото лице;
б) дългосрочна професионална нетрудоспособност на подпомаганото лице;
в) експроприация на голяма част от стопанството, ако това не е могло да бъде предвидено в деня, в който е поет ангажиментът;
г) тежко природно бедствие, въздействало сериозно върху земята на стопанството.
5. "Неселективни средства за борба с вредителите в селското стопанство" са пестицидите с общо действие (тотални), които са токсични за всички растителни видове.
6. Забраната по чл. 6, ал. 1, т. 3 се отнася за всички заявени за подпомагане по реда на тази наредба продуктивни пасища, ливади, мери или слабопродуктивни пасища, отговарящи на изискванията в чл. 1, ал. 2 и 4.
7. "Характеристики на ландшафта" са елементите на заобикалящата среда, посочени в чл. 17, ал. 1 от Наредба № 5 от 2010 г. за условията за допустимост за подпомагане на земеделските парцели по схеми за плащане на площ и за общите и регионални критерии за постоянни пасища.

Преходни и Заключителни разпоредби

§ 2. Наредбата се издава на основание § 35, ал. 3 от преходните и заключителните разпоредби към Закона за изменение и допълнение на Закона за подпомагане на земеделските производители (обн., ДВ, бр. 18 от 2006 г., бр. 96 от 2006 г. и бр. 16 от 2008 г.).

§ 3. Наредбата влиза в сила от деня на обнародването й в "Държавен вестник".

Приложение № 1 към чл. 6

Таблица № 1: Компенсаторни плащания по защитени зони за земеделски земи
№	Код на 	Име на 	Забрани/ограничения/режими	A	B	C	
по 	защитената 	защитената зона	 	 	 	 	
ред	зона	 	 	 	 	 	
1	2	3	4	5	6	7	8	9	10	11	12	13	14	15	16	
1	BG 0002048	Суха река	20	 	 	30	 	 	 	 	 	 	50	20	0	
2	BG 0002046	Ятата	 	 	 	30	 	 	 	 	 	 	30	0	0	
3	BG 0002017	Комплекс Беленски острови	20	 	70	30	 	 	 	 	 	 	120	20	0	
4	BG 0002015	Язовир Конуш	 	65	 	30	 	 	 	 	 	 	30	65	65	
5	BG 0002086	Оризища Цалапица	20	65	 	 	 	 	 	 	 	 	20	85	65	
6	BG 0002067	Остров Голя	 	 	 	 	 	 	 	 	 	 	0	0	0	
7	BG 0002091	Остров Лакът	20	 	 	30	 	 	 	 	 	 	50	20	0	
8	BG 0000242	Залив Ченгене скеле	20	 	 	30	 	 	 	 	 	 	50	20	0	
9	BG 0002007	Остров Ибиша	 	 	 	 	 	 	 	 	 	 	0	0	0	
10	BG 0002005	Понор	20	 	 	30	28,5	70	 	 	 	 	148,5	20	0	
11	BG 0002009	Златията	20	 	 	30	28,5	70	 	 	 	 	148,5	20	0	
12	BG 0002023	Язовир Овчарица	20	 	 	30	28,5	 	 	 	 	 	78,5	20	0	
13	BG 0002028	Комплекс Стралджа	20	 	 	30	28,5	70	 	 	 	 	148,5	20	0	
14	BG 0002085	Чаиря	20	 	 	30	28,5	70	 	 	 	 	148,5	20	0	
15	BG 0002008	Остров до Горни Цибър	 	 	 	 	 	 	 	 	 	 	0	0	0	
16	BG 0002114	Рибарници Челопечене	 	 	 	 	 	 	 	 	 	 	0	0	0	
17	BG 0002112	Руй	20	 	 	30	28,5	70	 	 	 	 	148,5	20	0	
18	BG 0002096	Обнова	20	 	 	30	28,5	 	 	 	 	 	78,5	20	0	
19	BG 0002094	Адата - Тунджа	20	 	 	30	28,5	 	 	 	 	 	78,5	20	0	
20	BG 0002095	Горен Дъбник - Телиш	20	 	 	30	28,5	 	 	 	 	 	78,5	20	0	
21	BG 0002104	Цибърско блато	20	 	 	30	28,5	 	 	 	 	 	78,5	20	0	
22	BG 0000494	Централен Балкан	 	 	 	 	 	 	 	 	 	 	0	0	0	
23	BG 0002018	Остров Вардим	 	 	 	 	 	 	 	 	 	 	0	0	0	
24	BG 0002024	Рибарници Мечка	20	 	 	30	 	 	 	 	 	 	50	20	0	
25	BG 0002025	Ломовете	20	 	 	30	28,5	 	 	 	 	 	78,5	20	0	
26	BG 0002110 	Априлци	20	 	 	30	28,5	70	 	 	 	 	148,5	20	0	
27	BG 0000241	Сребърна	 	 	 	30	28,5	 	 	 	 	 	58,5	0	0	
28	BG 0002006	Рибарници Орсоя	20	 	 	30	28,5	 	 	 	 	 	78,5	20	0	
29	BG 0002031	Стената	20	 	 	30	28,5	 	 	 	 	 	78,5	20	0	
30	BG 0002064	Гарванско блато	20	 	 	30	28,5	 	 	 	 	 	78,5	20	0	
31	BG 0002065	Блато Малък Преславец	20	 	 	30	28,5	 	 	 	 	 	78,5	20	0	
32	BG 0002001	Раяновци	20	 	 	30	28,5	70	 	 	 	 	148,5	20	0	
33	BG 0000209	Пирин	 	 	 	 	 	 	 	 	 	 	0	0	0	
34	BG 0002004	Долни Богров - Казичене	20	 	 	30	28,5	70	 	 	 	 	148,5	20	0	
35	BG 0002010	Язовир Пясъчник	x20	 	 	x30	 	 	 	 	 	 	50	20	0	
36	BG 0002019	Бяла река	20	 	 	30	28,5	 	 	 	 	 	78,5	20	0	
37	BG 0002102	Деветашко плато	20	 	 	30	28,5	70	 	 	 	 	148,5	20	0	
38	BG 0002003	Кресна	20	 	 	30	28,5	 	 	 	 	 	78,5	20	0	
39	BG 0002052	Язовир Жребчево	20	 	 	30	28,5	 	 	 	 	 	78,5	20	0	
40	BG 0002059	Каменски баир	20	 	 	30	28,5	 	 	 	 	 	78,5	20	0	
41	BG 0002078	Славянка	20	 	 	30	28,5	 	 	 	 	 	78,5	20	0	
42	BG 0002088	Микре	20	 	 	30	28,5	 	 	 	 	 	78,5	20	0	
43	BG 0000113	Витоша	 	 	 	30	28,5	 	 	 	 	 	58,5	0	0	
44	BG 0000495	Рила	 	 	 	 	 	 	 	 	 	 	0	0	0	
45	BG 0002012	Крумовица	20	 	 	30	28,5	 	 	 	 	 	78,5	20	0	
46	BG 0002013	Студен кладенец	20	 	 	30	28,5	 	 	 	 	 	78,5	20	0	
47	BG 0002039	Хърсовска река	20	 	 	30	28,5	 	 	 	 	 	78,5	20	0	
48	BG 0002083	Свищовско-Беленска низина	20	 	 	30	28,5	 	 	 	 	 	78,5	20	0	
49	BG 0000273	Бургаско езеро	 	 	 	30	28,5	 	 	 	 	 	58,5	0	0	
50	BG 0002099	Кочериново	20	 	70	30	28,5	 	 	 	 	 	148,5	20	0	
51	BG 0002103	Злато поле	20	 	 	30	28,5	 	 	 	 	 	78,5	20	0	
52	BG 0002105	Персенк	20	 	 	30	28,5	 	 	 	 	 	78,5	20	0	
53	BG 0002111	Велчево	20	 	70	30	28,5	 	 	 	 	 	148,5	20	0	
54	BG 0002079	Осогово	20	 	 	30	28,5	 	 	 	 	 	78,5	20	0	
55	BG 0002107	Бобошево	20	 	70	30	28,5	 	 	 	 	 	148,5	20	0	
56	BG 0002108	Скрино	20	 	70	30	28,5	 	 	 	 	 	148,5	20	0	
57	BG 0002020	Радинчево	20	 	 	30	28,5	 	 	 	 	 	78,5	20	0	
58	BG 0002071	Мост Арда	20	 	 	30	28,5	 	 	 	 	 	78,5	20	0	
59	BG 0002070	Рибарници Хаджи Димитрово	20	 	 	30	28,5	 	 	 	 	 	78,5	20	0	
60	BG 0002057	Бесапарски ридове	20	 	 	30	28,5	 	 	 	 	 	78,5	20	0	
61	BG 0002014	Маджарово	20	 	 	30	28,5	 	 	 	 	 	78,5	20	0	
62	BG 0000332	Карлуковски карст	20	 	 	30	28,5	 	 	 	 	 	78,5	20	0	
63	BG 0000240	Студенец	20	 	 	30	28,5	 	 	 	 	 	78,5	20	0	
64	BG 0002053	Врачански Балкан	20	 	 	30	28,5	 	 	 	 	 	78,5	20	0	
65	BG 0002040	Странджа	 	 	 	30	28,5	 	 	 	 	 	58,5	0	0	
66	BG 0002069	Рибарници Звъничево	20	 	 	30	28,5	 	 	 	 	 	78,5	20	0	
67	BG 0002089	Ноевци	 	 	70	30	28,5	 	 	 	 	 	128,5	0	0	
68	BG 0002101	Мещица	 	 	70	30	28,5	 	 	 	 	 	128,5	0	0	
69	BG 0002100	Долна Козница	20	 	70	30	28,5	 	 	 	 	 	148,5	20	0	
70	BG 0002030	Комплекс Калимок	20	 	 	30	28,5	 	 	 	 	 	78,5	20	0	
71	BG 0002022	Язовир Розов кладенец	20	 	 	30	28,5	 	 	 	 	 	78,5	20	0	
72	BG 0002058	Сините камъни - Гребенец	20	 	 	30	28,5	 	 	 	 	 	78,5	20	0	
73	BG 0002063	Западни Родопи	 	 	 	30	28,5	 	 	 	 	 	58,5	0	0	
74	BG 0002087	Марица Пловдив	 	 	 	 	28,5	 	 	 	 	 	28,5	0	0	
75	BG 0002062	Лудогорие	20	 	 	30	28,5	 	 	 	 	 	78,5	20	0	
76	BG 0000237	Остров Пожарево	 	 	 	 	 	 	 	 	 	 	0	0	0	
77	BG 0000270	Атанасовско езеро	20	 	 	30	28,5	 	 	 	 	 	78,5	20	0	
78	BG 0002027	Язовир Малко Шарково	20	 	 	30	28,5	 	 	 	 	 	78,5	20	0	
79	BG 0002074	Никополско плато	20	 	 	30	28,5	 	 	 	 	 	78,5	20	0	
80	BG 0002090	Берковица	20	 	70	30	28,5	 	 	 	 	 	148,5	20	0	
81	BG 0002092	Харманлийска река	20	 	 	30	28,5	 	 	 	 	 	78,5	20	0	
82	BG 0002093	Овчарово	20	 	70	30	28,5	 	 	 	 	 	148,5	20	0	
83	BG 0002106	Язовир Ивайловград	20	 	 	30	28,5	 	 	 	 	 	78,5	20	0	
84	BG 0002041	Комплекс Ропотамо	20	 	 	30	28,5	 	 	 	 	 	78,5	20	0	
85	BG 0002029	Котленска планина	20	 	 	30	28,5	 	 	 	 	 	78,5	20	0	
86	BG 0002081	Марица - Първомай	20	 	 	30	28,5	 	 	 	 	 	78,5	20	0	
87	BG 0000152	Поморийско езеро	20	 	 	30	 	 	 	 	 	 	50	20	0	
88	BG 0002016	Рибарници Пловдив	20	 	 	30	 	 	 	 	 	 	50	20	0	
89	BG 0002051	Калиакра	20	 	 	30	28,5	 	30	 	 	 	78,5	20	0	
90	BG 0002043	Емине 	20	 	 	30	28,5	 	 	 	 	 	78,5	20	0	
91	BG0002050	Дуранкулашко езеро	20	 	 	30	28,5	 	 	30	 	 	78,5	20	0	
92	BG0000156	Шабленски езерен комплекс	20	 	 	30	28,5	 	 	 	30	 	78,5	20	0	
93	BG0002098	Рупите	20	 	 	30	28,5	 	 	 	 	 	78,5	20	0	
94	BG0002072	Мелнишки пирамиди	20	 	 	30	28,5	 	 	 	 	 	78,5	20	0	
95	BG0002026	Дервенски възвишения	20	 	 	30	28,5	 	 	 	 	 	78,5	20	0	
96	BG0002073	Добростан	 	 	 	 	28,5	 	 	 	 	30	58,5	0	0	
97	BG0002109	Васильовска планина	 	 	70 	30 	 	 	 	 	 	 	100	0	0	
98	BG0002077	Бакърлъка	 	 	 	30	28,5	 	 	 	 	 	58,5	0	0	
99	BG0002113	Триград - Мурсалица	20 	 	70 	30	28,5	 	 	 	 	 	148,5	20	0	
100	BG0002076	Места	 	 	 	30	28,5	 	 	 	 	 	58,5	0	0	
101	BG0002066	Западна Странджа	20 	 	 	30	28,5	 	 	 	 	 	78,5	20	0	
102	BG0002021	Сакар	20	 	 	30	28,5	 	 	 	 	 	78,5	20	0	
 	 	 	20	65	70	30	28,5	70	30	30	30	30	 	 	 	

Таблица № 2: Легенда към таблица № 1

Наименование на колоната	№ по	
 	колона	
№ по ред	1	
КОД	2	
ИМЕ	3	
Премахване на характеристиките на ландшафта (синори, единични и група дървета) при ползването на земеделски земи като такива	4	
Използването на неселективни средства за борба с вредителите по горите (в селското стопанство)	5	
Косенето на ливади до 01 юли	6	
Разораването и залесяването на ливади, пасища и мери, както и превръщането им в обработваеми земи и трайни насаждения	7	
Използването на пестициди и минерални торове в пасища и ливади	8	
Косенето на ливадите от периферията към центъра с бързодвижеща се техника и преди 15 юли	9	
Промяна на предназначението и/или начина на трайно ползване на ливади, пасища, поляни, мери, мочурища, водоеми, водни течения, крайбрежни клифове (скали) в селскостопанския и горския фонд, с изключение на случаите, при които промяната е свързана със: изпълнението на дейностите по предоставените с РМС концесии за добив на суров нефт от находище "Тюленово" и концесия за добив на природен газ от находище "Българево", изграждането на пречиствателни станции за питейни и отпадъчни води, на съоръжения за укрепване на свлачища; пътища и други елементи (обекти) на техническата инфраструктура; реализиране на планове, програми, проекти и инвестиционни предложения, за които към датата на обнародване на заповедта в "ДВ" има завършена процедура по глава 6 ЗООС и/или чл. 31 ЗБР	10	
Промяна предназначението на и/или начина на трайно ползване на ливади, пасища, поляни, мери, мочурища, водоеми, водни течения, пясъчни дюни в селскостопанския и горския фонд, с изключение на случите, при които промяната е свързана със: изпълнението на дейностите по предоставената с РМС концесия за добив на природен газ от находище "Дуранкулак" и т.н.	11	
Промяна предназначението на и/или начина на трайно ползване на ливади, пасища, поляни, мери, мочурища, водоеми, водни течения, пясъчни дюни в селскостопанския и горския фонд, с изключение на случите, при които промяната е свързана със: изграждането на пречиствателни станции за питейни и отпадъчни води, на съоръжения за третиране на отпадъците, на съоръжения за укрепване на свлачища; пътища и други елементи (обекти) на техническата инфраструктура; реализация на други ППП и ИП, за които към датата на одобряване на заповедта в "ДВ" има завършена процедура по реда на глава шест от ЗООС и/или по чл. 31 ЗБР	12	
Разораването на пасищата и превръщането им в обработваеми земи	13	
A) Ограничения за постоянни пасища (пасища, ливади и мери) = (4+6+7+8+9+10+11+12+13). В случаите, в които в една защитена зона са въведени две или повече от забраните в колони 7, 10, 11, 12 или 13, се начислява компенсаторно плащане само за една от тях	14	
В) Ограничения за обработваеми земи = (4 + 5)	15	
С) Ограничения за трайни насаждения = (5)	16